Diari Oficial de la Generalitat Valenciana


Sumari del DOGV 7271, del 12-05-2014 (2014/3963)

Subhasta d'un bé immoble siti a Canet d'en Berenguer.
-----------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3963


Organisme emissor
:   Notaria de Francisco Blanco Moreno

Tipus de document
:   Subhasta

Subhasta d'un bé immoble siti a Canet d'en Berenguer. [2014/3963]  
Jo, Francisco Blanco Moreno, notari del Col·legi de València, amb residència a Sagunt, faig saber:   
En la meua notaria, sítia al Port de Sagunt, a l'avinguda del 9 d'Octubre, 44-B, primer, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Parcel·la 1-B. Parcel·la en sòl urbà, ús residencial, en zona d'ampliació del nucli, unitat d'execució número 5 del Pla General d'Ordenació Urbana de Canet d'en Berenguer, actualment José Castellano Alepuz, número 2. Superfície: mil cent setanta-nou metres, set decímetres quadrats. Confronta: al nord, vial municipal; al sud, zona verda pública; a l'est, Dolores Antoni Serra, i a l'oest, vial municipal.  
Coeficient de participació: 32,4311 per cent. Afecta el pagament en el saldo del compte de liquidació provisional de cent trenta-cinc mil noranta-tres euros i cinquanta-un cèntims d'euro (135.093,51).  
  
Referència cadastral. 0965106BG9843J8877MP.  
Inscripció. Registre de la Propietat de Sagunt número dos. Tom 2563, llibre 236 de Canet d'en Berenguer, foli 105, finca 14.281, inscripció primera.  
Atés que és procedent la subhasta de la finca, es fan saber les seues condicions:  
Tindrà lloc en la meua notaria. Es farà una única subhasta el dia 23 de juny de 2014, a les 11.00 hores, i el tipus de base serà el d'un milió sis-cents setanta-tres mil dos-cents trenta euros i tres cèntims (1.673.230,03 ?).  
De conformitat amb l'article 671 de la Llei d'Enjudiciament Civil, en la redacció que en fa la Llei 1/2013, si en l'acte de la subhasta no hi haguera cap postor, el creditor podrà, en el termini de 20 dies, demanar l'adjudicació per un import igual o superior al 50 per cent del valor de taxació o per la quantitat que se li dega per tots els conceptes.  
La documentació i el certificat del registre a què es referixen els articles 236 a i 236 b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al cinc per cent del tipus de subhasta, per mitjà d'un xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un creditor posterior podrà fer-se en qualitat de cedir a un tercer.  
  
Sagunt, 22 d'abril de 2014.- El notari: Francisco Blanco Moreno.